خلق ارا قیزیل عاچ تشکیلاتی، هرقندی شرایطده اوشبو تشکیلات نینگ افغانستانده گی فعالیت لریگه هیچ قندی اوزگریش کیلمه یشینی تاکیدلب اولگیدیک اوز ایشگه دوام بیریشینی معلوم قیلگن.
25 ییلدن بیری فعالیت قیلیب کیله یاتگن قیزیل عاچ تشکیلاتی نینگ اساسی فعالیتی ناگران لرگه یاردم بیریش اوروش لرده تن اعضالرینی قولدن بیرگن شخصلرگه مصنوعی اعضا توزه تیب بیریشدن عبارت بولگن.
هرییلی منگلب ناگران بو مرکز ارقه لی دوالنه دی حتی کی طالبان صفیگه اوروشگن شخصلرگه هم بو مرکز یاردم بیره دی.
قیز عاچ تشکیلاتی نینگ کابلده گی اورتوپیدی مرکزی اوروشلرده اعضای بدنینی قولدن بیرگن شخص لرگه یاردم یتکزیش اوچون یگانه مرکز حساب لنه دی. بو مرکزده کونده لیک یوزلب ناگرانلر مراجعه قیلیشه دی. مذکور مرکزده تن اعضالری ایشلب چیقاریله دی اوشبو مرکزده فعالیت آلیب باره یاتگن شفاکارلردن بیری حجره لردن بیریده آلیب باریله یاتگن فعالیت لر باره سیده شوندی معلومات بیردی:"بوییرده انسان نینگ مصنوعی تن اعضاسی ایشلب چیقاریله دی. ناگران لردن قالب آلینه دی، اوندن کیین چوکات توزه لب مخصوص ملایم ماده بیلن بیزه تیله دی. مونه کورینگ بوییرده هربیر مصنوعی اعضا ناگران لر اتیگه ثبت بولینگن. همه خذمت تیکین شکلده یتکزیله دی. بو مصنوعی اعضالر نی هم اوچ تورت ییل وقتی بار تورت ییلدن کیین مریض لرگه ینگی مصنوعی تن اعضاسی بیره میز. دیدی شفاکار .
قیزیل عاچ تشکیلاتی نینگ اورتوپیدی مرکز نینگ ایریم حجره لریده، ناگران شخصلر یاتقیزیلگن، اولرنینگ اکثریسی افغانستان جنوبی ولایت لردن بویلب، ماین پارتلیش اوروشلر جریانیده تن اعضاسینی قولدن بیرگن. شونینکدیک مجاهدلر دوریده هم ناگران بولگن شخصلر بومرکزده مراجعه قیلیشه دی اولردن بیری مذکور مرکز فعالیتی حقیده فکربیلدیردی:"اون بیش ییل الدین مجاهدلر دوریده ایاغیمنی قولدن بیردیم،بومرکز یخشی اعتبار بیره دی بیز راضی میز، بوندن بیرنیچه هفته الدین مراجعه قیلدیم ایاغیمنی قالبینی الدی، حاضر مینگه مصنوعی ایاغ بیرگن مین بو مرکز خدمتلریدن راضی من."
بومرکزنینگ ناگران لر اوچون بولگن خذمتلریدن بیر اولرگه مصنوعی تن اعضالری توزه تیب بیریش بولسه باشقه بیری هم اولرگه ایش زمینه لرینی یره تیش دیر. شو باعث هم بومرکزده ایشله یاتگن شخصلرنینگ اکثریتی ناگران شخصلردن عبارت. مرکزایشچیلردن بیری:"آتیم میر احمد شاه بیز ایاغ قالبینی توزه ته میز، تورلی سایز لرموجود هرکونی اون ایککی اون اوچ توزه تیارلیی میز ایشی میز باشقه مهم ایشلرنی قیله میز ،مین اوزیم ناگران من اما بوییرده ایشلی من یخشی درامد هم قولگه کیرته من ، همده اوزیم دیک ناگران شخصلرگه خذمت قیله من."
قیزیل عاچ تشکیلاتی آنه دن عیبدار دنیاگه کیلگن باله لراوچون هم خذمت کورسه ته دی کونده لیک اونلب عیبدار باله بومرکزگه کیلتریله دی. لیکن مرکز فعالیتیدن اونچه خبردار بولمه گن شخصلر همده سواد سیزلیک، عیبدار باله لرنی دوالش اوچون اساسی معما بولگن. بو عیال ایسه کیچ خبربولگنی اوچون باله سی تیزلیکده دوالنمه گنیدن شکایتده:"بالم نینگ ایککی قولی عیبدار، باشیگه سوو یغیلگن یوره گی هم نورمال ایمس،بیرهفته بوله دی کی بالم دوالنماقده، حاضر قولی ایش بیره دی اهسته سکین یخشی بولماقده، اولدن بو مرکز فعالیتدن خبردارایمس ایدیم. شوباعث هم بالمنی به وقت کیلتیره آلمه دیم."
قماقخانه لرنی نظارت ایتیش محبوسلرگه یاردم بیریش قیزیل ای تشکیلاتی نینگ فعالیت لریدن باشقه بیری، طالبان محبوسلری نینگ عایله لری بیلن علاقه قوریش اوچون هم بومرکز قولی لیک یره ته دی.حتی طالبان اوچون هم بوتشکیلات خذمت کورسه تگن. قیزیل ای تشکیلاتی نینگ افغانستانده گی سوزچیسی عبدالحسیب رحیمی بوحقده شوندی فکربیلدیردی:"یره لنگن هربیر شخص هرتیلده صحبت قیلسه یاهربیرگروه ده علاقدار بولسه، جراحت الگن پیتی یا کسل بولگنده صحی خذمت لردن بهرمند بولیشی لازم، بیز همه اوچون انیقسه اوروشده ایریم اعضای بدنینی قولدن بیرگن شخص لراوچون خذمت قیله میز.
azb_Arab azb_Arab azb_Arab azb_Arab pes_Arab azb_Arab azb_Arab azb_Arab